Diari Oficial de la Generalitat Valenciana


Sumari del DOGV 4280, del 27-06-2002 (2002/6333)

ACORD de 25 d'abril de 2002, de la Comissió Territorial d'Urbanisme d'Alacant, relatiu a la modificació Pla General del Campello, avinguda del Vincle i N-332 (claus c-11 d).
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4280

Data del DOGV
:   27-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6333


Data del document
:   25-04-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Campello, el
    * pla d'urbanisme

ACORD de 25 d'abril de 2002, de la Comissió Territorial d'Urbanisme d'Alacant, relatiu a la modificació Pla General del Campello, avinguda del Vincle i N-332 (claus c-11 d). [2002/6333]
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer: L'expedient de modificació es va sotmetre a informació pública durant un mes mitjançant acord del ple de l'Ajuntament, en la sessió realitzada el 27 de maig de 1999, anunciat en el Diari Oficial de la Generalitat Valenciana núm. 3.576, de 12 de juliol de 1999, i en el diari Información, de 7 de juny de 1999, després del pertinent període d'exposició pública, en el qual es van presentar dues al·legacions i el mateix òrgan el va aprovar provisionalment el 18 d'agost de 2000.
  
La Comissió Territorial d'Urbanisme, en la sessió realitzada el dia 13 de setembre de 2001, va adoptar l'acord de suspendre l'aprovació definitiva de la modificació puntual del Pla General del Campello, fins que s'assumiren com a propis els termes de la modificació puntual objecte d'este expedient i que els servicis tècnics municipals subscrigueren els documents que integren el projecte de modificació puntual.
  
L'Ajuntament acorda per ple, realitzat el 22 de novembre de 2001, assumir com a pròpia la modificació i el tècnic municipal subscriu el document tècnic.
  
Segon: La documentació està integrada per memòria justificativa, plans d'informació d'estat actual i plans d'ordenació de la modificació proposada subscrita pel tècnic municipal.
  
Tercer: L'objecte del present expedient és la modificació de l'ordenació de tres illes clau 11d situades en sòl urbà, nucli urbà del Campello al costat de la carretera nacional CN 332.
  
L'illa existent té forma d'U amb façana continua paral·lela a la carretera i amb vial central en fons de sac perpendicular. La modificació proposa l'eliminació del vial actual i la creació de dos nous vials paral·lels a la carretera amb la qual cosa es creen tres illes, i es manté la clau 11d per a totes elles i, per tant, les característiques de l'ordenació en els primers 20 metres de sòl confrontants a la carretera nacional.
  
La proposta disminuïx el sostre edificable que passa de 24.868'77 m² a 22.089'82 m².
  
La modificació crea major sòl dotacional públic d'equipament viari, es disminuïx l'edificabilitat lucrativa total i tal com s'indica en el document tècnic l'ordenació proposada millora l'ordenació prevista originàriament en el Pla General i permet una millor ventilació i il·luminació dels habitatges.
  
No obstant això, la tramitació més adequada hauria sigut la redacció d'un Pla de Reforma Interior amb homologació per a un àmbit virtual semblant a un sector i amb les condicions de l'article 143 de la normativa del Pla General i de la LRAU.
  
Així mateix, de les dues al·legacions presentades una d'elles està referida a l'oposició de l'al·legador a la implantació d'una estació de servici, i s'indica en l'informe d'al·legacions que és un ús permés en la clau i que l'autorització de l'ús no és l'objecte de l'expedient.
  
Consideracions tecnicojurídiques
  
Primera: La tramitació ha estat d'acord amb el que establixen l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU) i l'article 174 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià, un vegada s'ha donat compliment a l'anterior acord d'esta Comissió.
  
Segona: La documentació s'estima, en línies generals, completa, en funció de les característiques del municipi i de l'objecte de la modificació, als efectes del compliment de l'article 27 de la LRAU.
  
Tercera: Les determinacions contingudes en la Modificació es consideren en línies generals correctes, des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU, una vegada que han sigut esmenades les observacions de l'anterior acord d'esta Comissió Territorial d'Urbanisme.
  
Quarta: La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals de Pla General de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
1. Aprovar la modificació puntual del Pla General del municipi del Campello, en l'avinguda Vincle i N-332 (claus c-11 d).
  
2. Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que falta el document de normes urbanístiques.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999, de 13 de gener, i l'Article 14.2 del Reglament dels Òrgans Urbanístics de la Generalitat Valenciana.
  
Alacant, 21 de maig de 2002.- La secretària de la Comissió Territorial d'Urbanisme: Rosario Berjón Ayuso.